Loja (upe)
Šis raksts ir par Gaujas pieteku. Par citām jēdziena Loja nozīmēm skatīt nozīmju atdalīšanas lapu. Loja, saukta arī Loģe, Lose jeb Klinšupīte, ir Gaujas labā pieteka Siguldas un Saulkrastu novados. Iztek no Jērkules ezera. Tek pa Idumejas augstieni, pa lauksaimniecisku, meliorētu un blīvi apdzīvotu apkārtni. Lejtecē pie Murjāņiem dziļa grava. Lielākās pietekas: Vilkkalnu strauts, Kaņepju strauts, Urdziņa. Lielākās apdzīvotās vietas krastos ir Ragana un Murjāņi. Upi šķērso autoceļi A3, P6, P9.